CELEX: 62018CN0558
Language: el
Date: 2018-09-03 00:00:00
Title: Υπόθεση C-558/18: Αίτηση προδικαστικής αποφάσεως την οποία υπέβαλε το Sąd Okręgowy w Łodzi (Πολωνία) στις 3 Σεπτεμβρίου 2018 — Miasto Łowicz κατά Skarb Państwa — Wojewoda Łódzki

4.2.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 44/8
            
         
      Αίτηση προδικαστικής αποφάσεως την οποία υπέβαλε το Sąd Okręgowy w Łodzi (Πολωνία) στις 3 Σεπτεμβρίου 2018 — Miasto Łowicz κατά Skarb Państwa — Wojewoda Łódzki
      (Υπόθεση C-558/18)
      (2019/C 44/11)
      Γλώσσα διαδικασίας: η πολωνική
      
         Αιτούν δικαστήριο
      
      Sąd Okręgowy w Łodzi
      
         Διάδικοι στην υπόθεση της κύριας δίκης
      
      
         Ενάγων: Miasto Łowicz
      
         Εναγόμενοι: Skarb Państwa — Wojewoda Łódzki
      
         Προδικαστικό ερώτημα
      
      Έχει το άρθρο 19, παράγραφος 1, δεύτερο εδάφιο, ΣΕΕ την έννοια ότι η υποχρέωση προβλέψεως των ενδίκων βοηθημάτων και μέσων που είναι αναγκαία για να διασφαλίζεται η πραγματική δικαστική προστασία στους τομείς που διέπονται από το δίκαιο της Ένωσης, υποχρέωση η οποία απορρέει από την προμνησθείσα διάταξη, αντιτίθεται σε διατάξεις που αυξάνουν σημαντικά τον κίνδυνο να θιγεί η εγγύηση ανεξάρτητης πειθαρχικής διαδικασίας όσον αφορά τους δικαστές στην Πολωνία, λόγω:
      
                  1)
               
               
                  της πολιτικής επιρροής που ασκείται στη διεξαγωγή των πειθαρχικών διαδικασιών,
               
            
                  2)
               
               
                  της δημιουργίας κινδύνου εκμεταλλεύσεως του πειθαρχικού συστήματος για σκοπούς πολιτικού ελέγχου του περιεχομένου των δικαστικών αποφάσεων και
               
            
                  3)
               
               
                  της δυνατότητας χρησιμοποιήσεως, στο πλαίσιο των πειθαρχικών διαδικασιών κατά των δικαστών, αποδεικτικών στοιχείων τα οποία αποκτήθηκαν παρανόμως;